wickkiey/tamil-wikipedia-chunked huggingface dataset:
# ஆள்கூற்று முறைமை

## கோள ஆய முறைகள்

கணிதவியலில் **கோள ஆய முறை** *(spherical coordinate system)* என்பது முப்பருமான வெளிக்கான ஆய முறையாகும். இதில் உள்ள இருப்புப் புள்ளிகள் மூன்று எண்களால் குறிக்கப்படும். அவை தோற்றத்தில் இருந்து அப்புள்ளிக்குள்ள ஆரத் தொலைவு, அதன் முனையக் கோணம், கிடைக்கோணம் என்பனவாகும். முனையக் கோணம் அல்லது ஏற்றக்கோணம் என்பது நிலையான தோற்றத்தின் ஊடே செல்லும் அடித் திசையில் இருந்து அளக்கப்படுகிறது. கிடைக்கோணம் அல்லது திசைக்கோணம் என்பது முனையக் கோணத்துக்குச் செங்குத்தாகவும் தோற்றத்தின் ஊடாகச் செல்லும் நிலையான தளத்தில் உள்ள அதன் வீழல் கோனமாகும். இது அந்த்த் தளத்தில் அமைந்த நிலையான மேற்கோள் திசையில் இருந்து அளக்கப்படுகிறது. இது முனைய ஆய முறையின் முப்பருமான வகையாகும்.  
ஆரத் தொலைவு ஆரம் அல்லது ஆர ஆயம் எனப்படுகிறது. முனையக் கோணம், உச்சிக் கோணம் அல்லது செங்கோணம் அல்லது சரிவுக்கோணம் அல்லது இணையகலாங்கு என வழங்கப்படுகிறது''.  
ஆயவரிசைகளும் அவற்றின் குறியீடுகளும் நூலுக்கு நூல் மாறுபடுவதால் மிகக் கவனமாக எவ்வகையில் ஆயங்கள் அமைந்துள்ளன என்பதை அறிதல் வேண்டும். இயற்பியலில் அடிக்கடி பயன்படும் ஒரு முறையில் (, [[theta|]], [[phi|]]) ஆகியன, ஆரத்த் தொலைவையும் முனையக்கோணத்தையும் கிடக்கோணத்தையும் குறிக்க, கணிதவியலில் பயன்படும் மற்றொரு முறையில் ஆரத் தொலைவையும் முனையக்கோணத்தையும் கிடைக்கோணத்தையும் குறிக்கிறது.இரு முறைகளிலுமே [[rho|]] is often used instead of குறியீட்டுக்குப் பதிலாக [[rho|]] எனும் குறியீடு அடிக்கடி பயன்படுகிறது.
# ஆள்கூற்று முறைமை

## உருளை ஆய முறைகள்

**உருளை ஆய முறை** *(cylindrical coordinate system)* என்பது ஒரு முப்பருமான ஆய முறையாகும் இது இருப்புப் புள்ளியைத் தேர்ந்தெடுத்த மேற்கோள் அச்சில் இருந்துள்ள தொலைவாலும் தேர்ந்தெடுத்த மேற்கோள் திசையில் இருந்து அச்சுக்குள்ள சார்புத் திசையாலும், அச்சுக்குச் செங்குத்தாக தேர்ந்தெடுத்த மேற்கோள் தளத்தில் இருந்தமையும் தொலைவாலும் குறிக்கிறது. இருப்புப் புள்ளி மேற்கோள் தளத்துக்கு எந்தபக்கம் உள்ளது என்பதைப் பொறுத்து பின் குறிப்பிட்ட தொலைவு நேர் அல்லது எதிர்க் குறியைப் பெறும்.  
அனைத்து ஆயங்களும் சுழியாக உள்ள இருப்பு தோற்றமாக அமையும். இது அச்சும் மேற்கோள் தளமும் வெட்டிக்கொள்ளும் பகுதியாகும்.  
இம்முறையின் அச்சு, முனய அச்சில் இருந்து வேறுபடுத்த, உருளை அச்சு அல்லது நெடுக்கு அச்சு எனப்படுகிறது. இது தோற்றத்தில் இருந்து தொடங்கி, மேற்கோள் தளத்தில் அமைந்தவண்னம் மேற்கோள் திசையில் செல்லுகிறது.
# ஆள்கூற்று முறைமை

## உருளை ஆய முறைகள்

### ஒருபடித்தான ஆய முறை

ஒருபடித்தான ஆயங்களில் ஓர் இருப்புப் புள்ளி மும்மை எண்களால் (*x*,&nbsp;*y*,&nbsp;*z*) குறிக்கப்படுகின்றன. இங்கு *x*/*z* , *y*/*z* ஆகியவை அப்புள்ளியின் கார்ட்டீசிய ஆயங்கள் ஆகும். தளப்புள்ளியைக் குற்ப்பிட இரு புள்லிகளே போதும் என்றாலும் இம்முறை ஒரு கூடுதலான ஆயத்தை அறிமுகப்படுத்துகிறது. ஆனால், இம்முறை ஈறிலியைப் பயன்படுத்தாமலே வீழல் தளத்தில் எந்தவொரு புள்ளியையும் குறிப்பிடுவதால் மிகவும் பயன்மிக்கதாக அமைகிறது. பொதுவாக, இம்முறையில் ஆயங்களின் விகிதங்கள் தாம் ஆயங்களின் உண்மை மதிப்புகளை விட முதன்மையானவையாக அமைகின்றன.
# ஆள்கூற்று முறைமை

## உருளை ஆய முறைகள்

### வழக்கில் உள்ள பிற ஆய முறைகள்

வழக்கில் பின்வரும் ஆய முறைகளும் அமைகின்றன:
- வளைகோட்டு ஆயங்கள்: இந்த ஆய முறை வளைவுகள் இடைவெட்டும்போது உருவாகிறது. இது ஆய முறைகளின் பொதுமையாக்கமாக்க் கருதப்படுகிறது.
- செஞ்சரிவு ஆயங்கள்: ஆய மேற்பரப்புகள் செங்கோணங்களில் சந்திக்கின்றன.
- [[சரிவுநிலை ஆயங்கள்: இம்முறையில், ஆயப் பரப்புகள் செங்கோணத்தில் வெட்டிக் கொள்வதில்லை.
- மடக்கை-முனைய ஆய முறை ஓர் இருப்புப் புள்ளியைக் குறிக்க, தொடக்கத்தில் இருந்து புள்ளிவரை உள்ள மடக்கை தொலைவையும் தோற்றத்தை வெட்டும் மேற்கோள் கோட்டில் இருந்து அளக்கப்படும் கோணத்தையும் பயன்படுத்துகிறது.
- புளூக்கர் ஆயங்கள் முப்பருமான யூக்கிளிடிய வெளியில் ஒருபடித்தான ஆயங்களைப் பின்பற்ரி நேர்க்கோடுகளைக் குறிப்பிடப் பயன்படுகின்றன. இதற்கு ஆறு தொகுதி எண்கள் பயன்படுத்தப்படுகின்றன.
- பொதுமையாக்க ஆயங்கள் இலாகுரேஞ்சியமுறையில் இயக்கவியலை ஆய்வுசெய்ய பயன்படுகின்றன.
- வரன்முறை ஆயங்கள் ஆமில்டன் முறையில் இயக்கவியலை ஆய்வுசெய்ய பயன்படுகின்றன.
- பருமைய ஆயங்கள் மும்மை வரைவுகளில், குறிப்பாக முக்கோணங்களின் பகுப்பாய்வில் பயன்படுகின்றன.
- முக்கோட்டு ஆயங்கள் முக்கோணச் சூழலில் பயன்படுகின்றன.  
ஆயங்களைப் பயன்படுத்தாமலே வளைவை இயல்பான சமன்பாடுகளால் விவரிக்கும் முறைகளும் உள்ளன. இவை மாறாத அளவுகளாகிய வளைமை, வட்டவில் நீளம் ஆகியவற்றைப் பயன்படுத்துகின்றன. பின்வரும் சமன்பாடுகள் இவ்வகைமையில் அடங்கும்.
- வேவல் சமன்பாடு வட்டவில் நீளத்தையும் தொடுகோட்டுக் கோணங்களையும் உறவுபடுத்துகிறது.
- செசாரோ சமன்பாடு வளைமையையும் வட்டவில் நீளத்தையும் சார்பு படுத்துகிறது.
# ஆள்கூற்று முறைமை

## சார்பியல் ஆய முறைகள்

- எடிங்டன்–பிங்கல்சுட்டீன் ஆயங்கள்
- காசிய முனைய ஆயங்கள்
- குல்சுடிராண்டு–பைன்லெவே ஆயங்கள்
- செஞ்சரிவு ஆயங்கள்
- குரூசுகால்–சுசேகெரெசு ஆயங்கள்
- சுவார்சுசைல்டு ஆயங்கள்
# ஆள்கூற்று முறைமை

## மேலும் பார்க்க

- கார்ட்டீசிய ஆய முறை
- வட்ட ஆய முறை
- கோள ஆய முறை
- உருளை ஆய முறை
- பகுமுறை வடிவவியல்
- விண்கோள ஆய முறைகள்
- பகவுநிலை ஆயங்கள்
- மேற்கோள் சட்டகம்
- கலீலிய உருமாற்றம்
- புவிக்கோள ஆய முறை
# தமிழ்நாட்டுத் தமிழில் வழங்கும் தெலுங்கு மொழிச் சொற்கள்

விஜயநகரப் பேரரசின் ஆட்சிக்குட்பட்ட பகுதியாக தமிழ்நாடு இருந்த போது தெலுங்கு மொழி பேசுபவர்கள் பலர் பணியின் நிமித்தமாகக் கொண்டு வரப்பட்டனர். இவர்கள் தமிழ்நாட்டின் பல்வேறு பகுதிகளில் பரவலாக இருந்தனர். இதனால் தெலுங்கு மொழிச் சொற்கள் பல தமிழ்நாட்டு மக்களின் அன்றாட வாழ்க்கையில் பயன்படுத்தும் சொற்களாக மாறிவிட்டன. அப்படி தமிழில் கலந்திருக்கும் தெலுங்கு மொழிச் சொற்கள் பல இருக்கின்றன. அந்தச் சொற்களை இங்கு பட்டியலிடும் முயற்சி.  
| தமிழில் கலந்த தெலுங்கு மொழிச் சொற்களும் அதற்குச் சரியான தமிழ்ச் சொற்களும் |  |  |  |
| --- | --- | --- | --- |
| align=1 | செங்கல்வராயன் | முருகன் |  |
| align=2 | செகண்டி | கோன்மணி |  |
| align=3 | டக்கு (வார்) | பதிப்படை |  |
| align=4 | டமாரம் | முரசு |  |
| align=5 | டேவணி | முன்பணம் |  |
| align=6 | சோலி | கருமம் |  |
| align=7 | சொரு | உவர்ப்பு |  |
| align=8 | தக்கழ | பொய் |  |
| align=9 | ததி | தகுந்த நேரம் |  |
| align=10 | தரகரி | தரகன் |  |
| align=11 | துண்டறிக்கம் | முகக்களை |  |
| align=12 | துண்டை | துடுக்கன் |  |
| align=13 | துருசு | விரைவு |  |
| align=14 | துலாபி | பகட்டுச் செலாவணி |  |
| align=15 | தேலிக்கை | மென்மை |  |
| align=16 | தொம்பரம் | பலருக்குச் சமைத்த ஊண் |  |
| align=17 | நவாது | வெண் சர்க்கரை |  |
| align=18 | பவனி | உலா வரல் |  |
| align=19 | பிகுவு | இருக்கம் வலிவு |  |
| align=20 | பேட்டு | பட்டைக்கரை, சூடு |  |
| align=21 | லத்தி | சாணம், வெட்டை |  |
| align=22 | லாகிரி | மதுக்களிப்பு |  |
| align=23 | சேகரம் | கூட்டம் |  |
| align=24 | சோம்பு | பெருஞ்சீரகம் |  |
| align=25 | சௌக்கம் | பண்ட மலிவு |  |
| align=26 | டக்கு | விகு, பிகு |  |
| align=27 | டப்பை | மூங்கிற் பிளாச்சி |  |
| align=28 | டாப்பு | பட்டி |  |
| align=29 | டொங்கு | பொந்து |  |
| align=30 | தத்தினம் | நீர்ப்பிண்டப் படையல் |  |
| align=31 | தபலை | மாழைக்குடம் |  |
| align=32 | தனை | ஆசை |  |
| align=33 | தருசு | நெருங்கிய இலை |  |
| align=34 | திப்பை | மேடு |  |
| align=35 | துண்டன் | கொலைஞன் |  |
| align=36 | துத்து | பொய் |  |
| align=37 | துருதை | தினவு |  |
| align=38 | துப்பிரதண்டி | சொற்படி கேளாள் |  |
| align=39 | தோசிளி | இருவகைத்தவசம் |  |
| align=40 | பங்காரு | பொன் |  |
| align=41 | மலுவு | எடைக்கனம் |  |
| align=42 | பிசினாறி | கருமி, கஞ்சன் |  |
| align=43 | பொக்கிஷம் | பொருளறை |  |
| align=44 | ரம்பம் | அரிவாள் |  |
| align=45 | லப்பி | குப்பைக்காரி |  |
| align=46 | ஜண்டை | இணை ஜோடி |  |
| align=47 | ஜல்லடை | சலிதட்டு |  |
| align=48 | ஜாஸ்தி | மிகுதி |  |
| align=49 | ஜலுப்பு | நீர்க்கோவை |  |
| align=50 | ஜோடுதாலை | நீர்முகவை | } |  
(தமிழில் கலந்துள்ள இதுபோன்ற சொற்களை இப்பட்டியலில் சேர்க்கலாம்.)
# தமிழ்நாட்டுத் தமிழில் வழங்கும் தெலுங்கு மொழிச் சொற்கள்

## இதனையும் காண்க

- தமிழ்நாட்டுத் தமிழில் வழங்கும் பிற மொழிச் சொற்களின் பட்டியல்  
- முனைவர் ந. அருள் எழுதிய “அருந்தமிழில் அயற்சொற்கள்” நூல் பக்கம் 122-124.
# தமிழ்நாட்டுத் தமிழில் வழங்கும் உருது மொழிச் சொற்கள்

## மேலும் பார்க்க

- தமிழ்நாட்டுத் தமிழில் வழங்கும் பிற மொழிச் சொற்களின் பட்டியல்  
- முனைவர் ந. அருள் எழுதிய “அருந்தமிழில் அயற்சொற்கள்” நூல் பக்கம் 132-135.
# இயற்பியலுக்கான நோபல் பரிசு பெற்றவர்கள்

இயற்பியலுக்கான நோபல் பரிசு ராயல் சுவீடிஷ் அறிவியலுக்கான அகாதமியால் வழங்கப்டடும், சிறந்த இயற்பியலாளருக்கான விருதாகும். ஆல்ப்ரெட் நோபல் பெயரால் வழங்கப்படும் ஐந்து நோபல் பரிசுகளில் இதுவும் ஒன்றாகும். ஆல்ப்ரெட் நோபலின் விருப்பப்படி, நோபல் தொண்டு நிறுவனத்தால் ஐந்து நபர்களைக் கொண்ட குழுவால் தேர்ந்தெடுக்கப்படும் இயற்பியலாளருக்கு இப்பரிசு வழங்கப்படுகிறது. 1901-ம் ஆண்டு முதல் இயற்பியலுக்கான நோபல் பரிசு வழங்கப்படுகிறது. செருமனியைச் சார்ந்த வில்லெம் ரோண்ட்கனுக்கு இயற்பியலுக்கான முதல் நோபல் பரிசு வழங்கப்பட்டது. இப்பரிசில் ஒரு பதக்கமும், சான்றிதழ் மற்றும் சன்மானமும் வழங்கப்படுகிறது. 1901-ம் ஆண்டு, ரோண்டகனுக்கு 150,782 SEK வழங்கப்பட்டது, இதன் மதிப்பு திசம்பர் 2007 அன்று சுமார் 7,731,004 SEK ஆகும். 2011-ம் ஆண்டு,இப்பரிசு சோல் பெர்ல்மட்டர், பிறையன் சிமித் மற்றும் அடம் ரீஸ் ஆகிய மூவருக்கும் பகிர்ந்தளிக்கப்பட்டது. இந்தப் பரிசு நோபல் இறந்தநாள் நினைவு தினத்தன்று நடைபெற்ற விழாவில் வழங்கப்பட்டது.  
சான் பர்தீன், என்பவர் இருமுறை 1956 மற்றும் 1972-ம் ஆண்டிற்கான இயற்பியலுக்கான நோபல் பரிசு பெற்றுள்ளார். மேரி க்யூரி இயற்பியலுக்கான 1903-ம் ஆண்டின் நோபல் பரிசையும், வேதியலுக்கான 1911-ம் ஆண்டின் நோபல் பரிசையும் பெற்றுள்ளார். வில்லியம் லாரன்ஸ் பிராக் தன்னுடைய 25-ம் அகவையில் 1915-ம் ஆண்டு இயற்பியலுக்கான நோபல் பரிசு பெற்றார், குறைந்த வயதில் நோபல் பரிசு பெற்ற சிறப்பும் இவருக்கே. இது வரையிலும் மேரி க்யூரி மற்றும் மரியா கோயெப்பெர்ட் மேயர்(1963) ஆகிய இரு பெண்கள் மட்டுமே இயற்பியலுக்கான நோபல் பரிசு பெற்றுள்ளனர், மற்ற துறையில் நோபல் பரிசு பெற்ற பெண்களை விட இது குறைவான அளவாகும். 2011-ம் ஆண்டு வரையிலும், 191 நபர்களுக்கு இயற்பியலுக்கான நோபல் பரிசு வழங்கப்பட்டுள்ளது. 1916, 1931, 1934, 1940–1942 ஆகிய ஆறு ஆணடுகளில் நோபல் பரிசு யாருக்கும் வழங்கப்படவில்லை என்பது குறிப்பிடட்த்தக்கது.
# இயற்பியலுக்கான நோபல் பரிசு பெற்றவர்கள்

## ஆண்டு வாரியாகப் பரிசு பெற்றவர்களும் காரணமும்
# இயற்பியலுக்கான நோபல் பரிசு பெற்றவர்கள்

## மேலும் பார்க்க

- இயற்பியலுக்கான நோபல் பரிசு
- புகழ்பெற்ற இயற்பியலாளர்கள்
- நோபல் பரிசு பெற்றவர்கள் பட்டியல்
# சிறுநீர்க்குழாய் மொட்டுச் சுரப்பி

**சிறுநீர்க்குழாய் மொட்டுச் சுரப்பிகள் ** (*bulbourethral gland*) அல்லது ** கூப்பரின் சுரப்பிகள்** (*Cowper's gland*) மனித ஆண்களின் இனப்பெருக்கத் தொகுதியில் காணப்படுகின்ற இரு சிறிய சுரப்பிகளாகும். இவை பார்த்தோலின் சுரப்பிகளுக்கு இணையானவை.
# சிறுநீர்க்குழாய் மொட்டுச் சுரப்பி

## உடற்கூறு

சிறுநீர்க் குழாய் மொட்டு சுரப்பிகள் ஆண்குறியின் அடிப்பகுதியில் ஈரடுக்கு திசுநார்ப் பட்டைகளுக்கிடையில் சிறுநீர்க் குழாய் அருகே அமைந்துள்ளன. இவை பட்டாணி போன்ற அளவுள்ளவை. ஆண் அகவை கூடக்கூட இவை மெதுவாக குறுகுகின்றன. இவை திசுநார்களால் பிணைக்கப்பட்ட பல மடல்களால் ஆனவை.
# சிறுநீர்க்குழாய் மொட்டுச் சுரப்பி

## பயன்கள்

பாலுறவுத் தூண்டலின்போது இரு சுரப்பிகளும் விந்து தள்ளலுக்கு முன்னர் முன்பீச்சுப் பாய்மம் என்ற தெளிவான நிறமற்ற நீர்மத்தை சுரக்கின்றன. இந்த நீர்மம் சிறுநீர்க் குழாயில் விந்தணு எளிதாக பயணித்திட உயவூட்டுகிறது. இந்தப் பாதையிலுள்ள சிறுநீரையும் தூசுகளையும் நீக்கிடவும் உதவுகிறது.
# பக்கக் குறி

**பக்கக் குறி** (*Bookmark*) என்பது கணினியில் சேமிக்கப்பட்டுள்ள சமச்சீர் வள இனங்காட்டியாகும். பெரும்பாலான நவீன வலை மேலோடிகள் பக்கக் குறி வசதிகளைக் கொண்டுள்ளன.
# பக்கக் குறி

## தேக்குதல்

பக்கக் குறிகளின் பட்டியலை முகாமிப்பதற்கு ஒவ்வொரு வலை மேலோடியும் அதற்கான கருவியைக் கொண்டுள்ளது. பக்கக் குறிகளின் பட்டியலைத் தேக்கி வைக்கும் முறையானது வலை மேலோடி, அதன் பதிப்பு, இயங்குதளம் என்பவற்றுக்கேற்ப வேறுபடும்.  
நெட்சுக்கேப்பிலிருந்து பெறுவிக்கப்பட்ட மேலோடிகள் பக்கக் குறிகளை *Bookmarks.htm* என்ற மீப்பாடக் குறிமொழிக் கோப்பாகச் சேமித்து வைத்திருக்கும்.
# பக்கக் குறி

## குறிநிரல்கள்

பக்கக் குறிகளாகச் சேமிக்கப்பட்ட யாவாசிக்கிரிப்டு செய்நிரல்கள் குறிநிரல்கள் எனப்படும். குறிநிரல் என்பதற்கான ஆங்கிலச் சொல்லான *Bookmarklet* என்பது *Bookmark, Applet* ஆகிய சொற்களை இணைத்துப் பெறப்பட்டது. *Bookmarklet* என்ற சொல் முதன்முதலாக இசுட்டீவு கங்கசால் பயன்படுத்தப்பட்டது.
# பக்கக் குறி

## நிகழ்நிலைப் பக்கக் குறி

இணையப் பக்கக் குறிகள் நிகழ்நிலைப் பக்கக் குறிகள் என அழைக்கப்படும். மொசில்லா பயர்பாக்சு மேலோடியில் நிகழ்நிலைப் பக்கக் குறிகள் அறிமுகம் செய்யப்பட்டுள்ளன.
# களம்பூர்

**களம்பூர்** (ஆங்கிலம்:Kalambur) இந்தியாவின், தமிழ்நாடு மாநிலத்திலுள்ள, திருவண்ணாமலை மாவட்டம், போளூர் வட்டத்தில் உள்ள ஒரு தேர்வுநிலைப் பேரூராட்சி ஆகும். இது போளூர்(சட்டமன்றத் தொகுதிக்கும்) மற்றும் ஆரணி மக்களவைத் தொகுதிக்கும் உட்பட்டதாகும். களம்பூர் நகரம் அரிசி உற்பத்திக்கு புகழ்பெற்றதாகும்.
# களம்பூர்

## அமைவிடம்

திருவண்ணாமலை - ஆரணி 4 வழிச்சாலையில் அமைந்த களம்பூர் பேரூராட்சி, திருவண்ணாமலையிலிருந்து 55 கி.மீ. தொலைவில் உள்ளது. இதனருகே அமைந்த ரயில் நிலையம் ஆரணி சாலை தொடருந்து நிலையம், களம்பூரில் உள்ளது. இதன் கிழக்கே ஆரணி 8 கி.மீ.; மேற்கே செங்கம் 60 கி.மீ.; வடக்கே வேலூர் 50 கி.மீ. மற்றும் தெற்கே போளூர் 17 கி.மீ. தொலைவில் உள்ளது.
# களம்பூர்

## பேரூராட்சியின் அமைப்பு

5.48 ச.கி.மீ. பரப்பும் , 15 பேரூராட்சி மன்ற உறுப்பினரகளையும், 82 தெருக்களையும் கொண்ட இப்பேரூராட்சி போளூர் (சட்டமன்றத் தொகுதி)க்கும், ஆரணி மக்களவைத் தொகுதிக்கும் உட்பட்டது.
# களம்பூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,476 வீடுகளும், 14,304 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 81.04% மற்றும் பாலின விகிதம் 1,000 ஆண்களுக்கு, 1008 பெண்கள் வீதம் உள்ளனர்.
# களம்பூர்

## கல்வி

- சுப்பராயா செட்டியார் அரசு ஆண்கள் மேல்நிலைப் பள்ளி,
- அரசு பெண்கள் மேல்நிலை பள்ளி,
- ஊராட்சி ஒன்றிய பள்ளி (பொன்நகர்) களம்பூர்
- ஊராட்சி ஒன்றிய பள்ளி (மத்திய) களம்பூர்
- ஊராட்சி ஒன்றிய பள்ளி (முஸ்லிம்), களம்பூர்
- ஊராட்சி ஒன்றிய பள்ளி (நரியம்பேட்டை), களம்பூர்
- ஊராட்சி ஒன்றிய பள்ளி (அய்யம்பேட்டை), களம்பூர்
- ஸ்ரீ ராகவேந்திரா நர்சரி மற்றும் ஆரம்ப பள்ளி
- ஸ்ரீ விவேகானந்தா நர்சரி மற்றும் ஆரம்ப பள்ளி
- ஸ்ரீ ராகவேந்திரா மெட்ரிகுலேசன் மேல்நிலைப் பள்ளி
- பிங்க்ஸ் பப்ளிக் பள்ளி களம்பூர்
# களம்பூர்

## விவசாயம்

களம்பூரில் உள்ள நிலம் ஒரு பசுமையானதாகும். பெரும்பாலான மக்கள் விவசாயத்தில் ஈடுபட்டுள்ளனர். நகரத்திற்கு இரண்டு ஏரிகள் உள்ளன, அவை நகரம் மற்றும் சுற்றியுள்ள கிராமங்களுக்கு தண்ணீர் வழங்குகின்றன.
# களம்பூர்

## கோயில்கள்

களம்பூரில் நிறைய கோயில்கள் உள்ளன. அவற்றில் முக்கியமானவை சிவன் கோவில்கள் - காசி விசுவநாதர், விசாலாட்சி மற்றும் வீர ஆஞ்சநேயர் (அனுமான்) கோவில் ஆகும். களம்பூரிலிருந்து சுமார் 1.5 கி.மீ. தொலைவில் உள்ள சனீஷ்வரன் கோயில், களம்பூர் பேரூராட்சியின் கீழ்வரும் ஏரி குப்பம் என்ற இடத்தில் உள்ளது.
# களம்பூர்

## பொருளாதாரம்

அரிசி உற்பத்திக்கு களம்பூர் குறிப்பிடத்தக்கது. நகரில் சுமார் 70 அரிசி ஆலைகள் உள்ளன. தமிழ்நாடு மற்றும் தமிழ்நாட்டின் மற்ற பகுதிகளுக்கு களம்பூரில் இருந்து அரிசி வழங்கப்படுகிறது. இது நேரடியாக சிங்கப்பூர் மற்றும் மலேசியாவிற்கு ஏற்றுமதி செய்யப்படுகிறது. மற்றும் பட்டு புடவைகளுக்கு இந்த நகரம் மிகவும் பிரபலமானதாக உள்ளது.
# களம்பூர்

## மாசு

நகரத்தில் உள்ள அரிசி ஆலைகள் எண்ணிக்கை காரணமாக, காற்று மாசுபட்டது. அரிசி ஆலைகள் மாசுபட்ட கார்பன் டை ஆக்சைடு மற்றும் பசுமை இல்ல வாயு கலவைகளை நேரடியாக காற்றுக்குள் வெளியிடுகின்றன. மாசுபடுத்தப்பட்ட காற்றின் காரணமாக வளிமண்டலமானது ஒவ்வொரு நாள் காலையிலும் கருப்பு நிறமாக மாறுவதை நாம் காணலாம். அரிசி ஆலைகள் சில மாசு வடிகட்டி முறைகளை பயன்படுத்த நகரத்தில் உள்ள மக்கள் எதிர்பார்க்கின்றனர்.
# களம்பூர்

## நிர்வாகம் மற்றும் அரசியல்

இந்நகரம் தேர்வு நிலை பேரூராட்சியாக தரம் உயர்த்தப்பட்டு இன்று வரை செயல்பட்டு வருகிறது. களம்பூர் நகரம்,தமிழ்நாட்டில், திருவண்ணாமலை மாவட்டத்தில் உள்ள ஒரு தேர்வு நிலை பேரூராட்சியாகும். இந்த பேரூராட்சியில் மொத்தம் 15 வார்டுகள் உள்ளன. இந்த நகரை களம்பூர் பேரூராட்சியின் நிர்வாகம் மூலம் தூய்மைப்படுத்துகிறது.  
| **பேரூராட்சி அதிகாரிகள்** |  |  |
| --- | --- | --- |
| தலைவர் | K.T.R.பழனி |  |
| ஆணையர் |  |  |
| சட்டமன்றத் தொகுதி | போளூர் (சட்டமன்றத் தொகுதி) |  |
| சட்டமன்ற உறுப்பினர் | '''திரு.கே.வி.சேகரன் |  |
| மக்களவைத் தொகுதி | ஆரணி மக்களவைத் தொகுதி |  |
| மக்களவை உறுப்பினர் | **திரு.எம்.கே.விஷ்ணுபிரசாத்** | } |
# களம்பூர்

## போக்குவரத்து

இந்நகரத்திற்கு சாலை மற்றும் இரயில் போக்குவரத்து நன்றாக இணைக்கப்பட்டுள்ளது. ஆரணி மற்றும் திருவண்ணாமலை நகரங்கள் மாநில நெடுஞ்சாலைகளால் இணைக்கப்பட்டுள்ளன. வேலூர் நகரம் மற்றும் படவேட்டை<nowiki/>இணைக்கும் சந்தவாசல் சாலை, மற்றொரு முக்கிய சாலைஆகும்.சென்னை , திருவண்ணாமலை, காஞ்சிபுரம், சேலம், திருச்சி, கோயம்புத்தூர், ஈரோடு, திருப்பூர், பெங்களூர், செங்கம், மேட்டூர், படவேடு, ஆற்காடு, செய்யாறு, மற்றும் கிராமபுறங்களுக்கு செல்லும் பேருந்துகளான மண்டகொளத்தூர், திருமலை, துரிஞ்சிகுப்பம், விளாங்குப்பம், ஆத்துவாம்பாடி ஆகிய பேருந்துகளும் நகரங்களுக்கு இயக்கப்படுகின்றன.ஆரணி மற்றும் போளூர் இடையே நகரப் பேருந்துகள் இயக்கப்படுகின்றன.  
இந்த நகரத்தில், "ஆரணி சாலை" என்ற பெயரில் ரயில் நிலையம் அமைந்துள்ளது: நிலைய குறியீடு ARV. இந்த நிலையம் வழியாக ஆரணி நகரை எளிதில் அணுகலாம். முன்பு மீட்டர் பாதையாக இருந்தது, தற்போது அகல இரயில் பாதையாக மாற்றப்பட்டது.
# களம்பூர்

## சுகாதாரம்

களம்பூரில் ஒரு மேம்படுத்தப்பட்ட அரசு சுகாதார மையம் மற்றும் மற்றும் ஒரு அரசு கால்நடை மருத்துவமனை உள்ளது. நகரின் பல தனியார் மருந்தகங்கள் உள்ளன.
# களம்பூர்

## விழாக்கள்

இந்நகரத்தின் அனைத்து மக்களும் தமிழ் புத்தாண்டு தினம், மற்றும் சித்திரை முதல் நாள் அல்லது லக்க்ஷதீப திருவிழா போன்ற தினங்களை கொண்டாடுகின்றனர். இந்த நிகழ்வில் மக்கள் வீரர் ஆஞ்சனேயரை (ஜெய் அனுமன்) பிரார்த்தனை செய்கின்றனர். இது ஒவ்வொரு வருடமும் கொண்டாடப்படும் பெரிய திருவிழா ஆகும். அருள்மிகு திரவுபதி அம்மன் கோயில் பண்டிகையையும் மக்கள் கொண்டாடுகின்றனர்.
# ஒன்றிணைப்பு

கணினி நிரலாக்கத்தில் **ஒன்றிணைப்பு** (*Concatenation*) என்பது இரண்டு வரியுரு இழைகளை ஒன்றிணைத்தலைக் குறிக்கும். எடுத்துக்காட்டாக, *விக்கிப்* என்ற இழையும் *பீடியா* என்ற இழையும் ஒன்றிணைக்கப்பட்டால் *விக்கிப்பீடியா* என்று தோன்றும்.
# ஒன்றிணைப்பு

## குறியீடுகள்

செய்நிரல்களில் ஒன்றிணைப்பை மேற்கொள்வதற்கு அல்லது & பயன்படுத்தப்படுகின்றது.  
ஐப் பயன்படுத்துவதற்கு எடுத்துக்காட்டாக, <code>"விக்கிப்பீடியா, " + "கட்டற்ற கலைக்களஞ்சியம்";</code> என்பதைக் கூறமுடியும். இதன் வருவிளைவாக விக்கிப்பீடியா, கட்டற்ற கலைக்களஞ்சியம் என்பது அமையும்.  
&ஐப் பயன்படுத்துவதற்கு எடுத்துக்காட்டாக, மைக்ரோசாப்டு எக்செலில் <code>= "தமிழ்"&"மொழி"</code> என்பதைக் கூறமுடியும். இதன் வருவிளைவாகத் தமிழ்மொழி என்பது அமையும்.  
மைக்ரோசாப்டு எக்செலில் *CONCATENATE* எனும் சார்பைப் பயன்படுத்துவதன் மூலமும் ஒன்றிணைக்க முடியும்.
# ஒன்றிணைப்பு

## பயன்பாடு

### ஒலிதம்

கதைக்கும் கடிகார மென்பொருட்களில் தேவையான சொற்கள் ஒவ்வொன்றும் தனித்தனியே பதிவு செய்யப்பட்டிருக்கும். அவற்றை ஒன்றிணைப்பதன் மூலம் பயனருக்குக் கருத்துப் பிழையற்ற முழுமையான வசனம் கிடைக்கும். எடுத்துக்காட்டாக,
- நேரம்
- ஒன்பது
- மணி
- இருபத்து
- இரண்டு
- நிமிடங்கள்
என்றவாறு அமையும்.  
தொலைபேசி நிறுவனங்களில் பண மீதியைப் பயனர்களுக்குத் தெரியப்படுத்தவும் இம்முறையே பயன்படுத்தப்படுகின்றது.
# யூசேபியஸ் (திருத்தந்தை)

**திருத்தந்தை யூசேபியஸ்** (*Pope Saint Eusebius*) உரோமை ஆயராகவும் திருத்தந்தையாகவும் 309 ஏப்பிரல் 18ஆம் நாளிலிருந்து 309 அல்லது 310 ஆகத்து 17ஆம் நாள் வரை ஆட்சி செய்தார். இவருக்கு முன் திருத்தந்தையாக இருந்தவர் முதலாம் மர்செல்லுஸ் என்பவர். திருத்தந்தை யூசேபியஸ் கத்தோலிக்க திருச்சபையின் 31ஆம் திருத்தந்தை ஆவார்.  
- எஉசேபியோஸ் (; ) என ஒலிக்கும் கிரேக்கப் பெயருக்கு "பக்தர்", "அடியார்" என்பது பொருள். அது *எஉ* (εὖ = நன்கு), *செபெய்ன்* (σέβειν = மதித்தல்) என்னும் கிரேக்கச் சொற்களை மூலமாகக் கொண்டது.
# யூசேபியஸ் (திருத்தந்தை)

## யூசேபியசின் பணிக்காலம்

திருத்தந்தை யூசேபியஸ் பற்றிய குறிப்புகள் திருச்சபையின் 37ஆம் திருத்தந்தையான முதலாம் தாமசுஸ் என்பவர் பொறித்த கல்லறைக் கல்வெட்டிலிருந்து தெரியவருகின்றன. அதன்படி, திருத்தந்தை முதலாம் மர்செல்லுஸ் காலத்தில் இருந்த நிலை யூசேபியஸ் ஆட்சியின்போதும் தொடர்ந்தது.  
தியோக்ளேசியன் மன்னன் கிறித்தவர்களைத் துன்புறுத்தியபோது அவர்களுள் பலர் தம் உயிரைக் காக்கும் பொருட்டு கிறித்தவ மதத்தை மறுதலித்திருந்தனர். அவர்களை மீண்டும் திருச்சபையில் ஏற்கலாமா என்பது பெரிய பிரச்சினை ஆயிற்று. சிலர் தவறிப்போன கிறித்தவர்களைத் திருச்சபையில் மீண்டும் சேர்க்கக்கூடாது என்று வாதாடினர். சிலர் அவர்களை நிபந்தனையின்றி ஏற்கவேண்டும் என்றனர். மேலும் சிலர் தவறிழைத்த கிறித்தவர்கள் தங்கள் தவற்றுக்கு மனம் வருந்தி, தகுந்த ஒறுத்தல் முயற்சி மேற்கொண்டால் அவர்களைத் திருச்சபையில் மீண்டும் சேர்க்கலாம் என்றனர். இக்கருத்தைத் திருத்தந்தை யூசேபியஸ் ஆதரித்தார்.  
ஆனால் ஹெராக்ளியஸ் என்றொருவரும் அவருடைய குழுவினரும் யூசேபியசின் அணுகுமுறையைக் கடுமையாக எதிர்த்தனர். திருச்சபையை விட்டுச் சென்றவர்களுக்குக் கடும் தண்டனை கொடுக்க வேண்டும் என்று அவர்கள் வாதாடியதாகத் தெரிகிறது. இதனால் கட்சிப் பிளவுகளும் பெரும் குழப்பமும் ஏற்பட்டு வன்முறை வெடித்தது. பலர் உயிரிழந்தனர். நாட்டில் ஒழுங்கு ஏற்படுத்தும் சாக்கில் மக்சேன்சியுஸ் மன்னன் ஹெராக்ளியசையும் யூசேபியசையும் சிசிலித் தீவுக்கு நாடு கடத்தினான். வன்முறையைப் பயன்படுத்தி குழப்பத்தை அடக்கினான்.
# யூசேபியஸ் (திருத்தந்தை)

## இறப்பும் திருவிழாவும்

நாடுகடத்தப்பட்ட நிலையில் யூசேபியஸ் இறந்தார். அவர் இறந்த நாள் 309 (அல்லது) 310, அக்டோபர் 21 என்று கணிக்கப்படுகிறது. வத்திக்கான் பட்டியல் கணிப்புப்படி, அவர் 309/310 ஆகத்து 17ஆம் நாள் இறந்தார்.  
அவருடைய உடல் உரோமைக்குக் கொண்டுவரப்பட்டு, கலிஸ்டஸ் கல்லறைத் தோட்டத்தில் அடக்கம் செய்யப்பட்டது.  
புனித யூசேபியசின் திருவிழா செப்டம்பர் 26ஆம் நாள் கொண்டாடப்படுகிறது.
# ஆண்குறி மொட்டு

**ஆண்குறி மொட்டு ** (*glans penis* அல்லது *glans*) என்பது ஆண்குறியின் உணர்திறன் மிக்க முனையாகும். இது ஆண்குறியின் "தலை" என்றும் அழைக்கப்படுகிறது. விருத்த சேதனம் செய்யாத ஆண்களுக்கு ஆண்குறி விறைக்காது இருக்கும்போது இதனை மொட்டுமுனைத் தோல் மூடியிருக்கும்.
# ஆண்குறி மொட்டு

## நோய்கள்

சிறுநீர்க் குழாயின் திறப்பு மொட்டின் முனையில் உள்ளது. விருத்த சேதனம் செய்யப்பட்ட குழந்தை அரைக்கச்சை அணியும் குழந்தைகளுக்கு ஆண்குறியின் திறப்பிற்கு பாதுகாப்பு இல்லை. இதனால் சிறுநீர்க் குழாய் குறுகி விடுவதால் பின்னாளில் மீண்டும் அறுவைச் சிகிச்சை மூலம் திறக்க வேண்டியிருக்கும்.  
ஆண்குறி மொட்டின் புறவணியிழையம் ஈரத்தன்மை உடையது; இதனை அடிக்கடி கழுவுவதால் மொட்டை மூடியுள்ள சளிச்சவ்வு உலர்ந்து தோல் அழற்சி ஏற்படலாம்.
# ஆண்குறி மொட்டு

## உடற்கூறு

மென்பஞ்சுத் திசுத்திரளை சூழ்ந்துள்ள தொப்பியாக ஆண்குறி மொட்டு அமைந்துள்ளது. இது குகைத்தனைய திசுத்திரள் ஆண்குறிக்கு இணைக்கப்பட்டு சிறுநீர்க் குழாயின் துளையை தனது முனையில் கொண்டுள்ளது. விருத்த சேதனம் செய்த ஆண்களுக்கு மொட்டு உலர்ந்து இருக்கும்.
# லியுசின்

**லியுசின்** (liuqin: 柳琴; pinyin: liǔqín, pronounced [li̯òʊ̯tɕʰǐn]) என்பது சீனாவின் நரம்பிசைக் கருவிகளுள் ஒன்று. வில்லோ மரப்பலகையால் தயாரிக்கப்பட்டது. இக்கருவி வில்லோ மரத்தின் இலை வடிவில் இருப்பதால், *வில்லோ மர இலை இசைக்கருவி* எனவும் அழைக்கப்படுகின்றது. லியுசின் இசைக் கருவியின் வடிவமும் அமைவும் பிபா(pipa)எனும் சீன இசைக்கருவியைப் போலவே ஆனால் சற்றே நீளத்தில் வேறுபட்டு இருக்கும். இக்கருவியை இயக்கும் வழிமுறையும், பிபாவை இயக்கும் வழிமுறையும் ஒன்று போலவே இருக்கும். சீனாவின் சாங்துங், அன்ஹுவெய், ஜியாங்சு ஆகிய மாநில மக்களிடையில் நீண்ட காலமாக இசைக்கப்படும் ஓர் பாரம்பரிய இசைக்கருவியாகும். இக்கருவி நாட்டுப்புற இசை நாடகத்தில் பயன்படுத்தப்பதும் உண்டு.  
இன்று லியுசின் எனப்படும் இசைக் கருவி, சீன இசைத் துறையில் பல்வேறு பங்கு வகிக்கின்றது. சீனாவின் பாரம்பரியமிக்க நரம்பிசைக் கருவிகளில் லியுசின் தனிச்சிறப்பு மிக்க உயர் குரலொலி இசைக்கருவியாகும். அதன் ஒலி இதர இசைக்கருவிகளின் ஒலியினால் பாதிக்கப்படாது. இதர இசைக்கருவியின் ஒலியுடன் இணையாது. தவிர, மேலை நாட்டு இசைக்கருவியான மெடுலின் இசைக்கருவியிலிருந்து வெளிவரும் ஒலிப்பயன் இதற்கு உண்டு.
# சியாயேசியம்

**சியாயேசியம்** (Gayageum) என்பது கொரிய இனத்தின் தொன்மை வாய்ந்த கம்பி இசைக்கருவியாகும். அது, வடகிழக்குச் சீனாவின் ஜிலின் மாநிலத்தில் யெபியென் கொரிய இனத் தன்னாட்சி வட்டாரத்தில் இசைக்கப்பட்டு வரும் மரபிசைக்கருவியாகும். சீனாவிம் பாரம்பரியமிக்க ஹென் இனத்தவரின் குச்சங்(Guzheng) என்னும் இசைக்கருவியைப் போன்ற வடிவம் உடையது. கி.பி. 500-ஆம் நூற்றாண்டுக்கு முன்பிருந்தே இசைக்கப்பட்டு வரும் இசைக்கருவியாகும். பண்டைய கொரிய நாடான சியாயேசின் நாட்டு மன்னர் குச்சன் வடிவத்தில் ஒரு வகை நரம்பிசைக் கருவியைத் தயாரித்தார். 1500 ஆண்டு வரலாறுடைய இக்கருவி *சியாயேசின்* என்ற பெயரால் கொரிய இனமக்களால் அழைக்கப்படுகிறது.
# சியாயேசியம்

## மேம்பாடு

பண்டைகாலத்தில் சியாயேசின் மிக அரிதாகவே பயன்படுத்தப்பட்டு வந்தது. இதனுடைய ஓசையும் மிக தணிவாகவே ஒலித்தது. பின்னர் கொரிய இன மக்களால் படிப்படியாக மேம்படுத்தப்பட்டு வந்து,, இறுதியில் தேசிய இனத் தனிச்சிறப்பியல்பு வாய்ந்த தரமான சியாயேசியம் என்னும் தற்கால இசைக்கருவியானது.சீன மக்கள் குடியரசு நிறுவப்பட்ட பின், இவ்விசைக்கருவி மேலும் மேம்பட்டது. 18 அல்லது 21 தந்திகள் வரை கொண்ட சியாயேசின் இசைக்கருவிகள் தயாரிக்கப்பட்டுள்ளன.
# சியாயேசியம்

## இசைக்கும் முறை

சியாயேசின் இசைக்கருவியின் ஒலி இனிமையானது. இவ்விசைக்கருவியை மீட்டும் போது, இடது கையால் தந்திகளை வருடி, வலது கையால் இசையின் அளவை நிர்ணயிக்கலாம். இவ்விசைக்கருவி, இரு குரல் இசை அல்லது கூட்டுக்குரலிசையில் பயன்படுத்தப்பகிறது. மக்களின் மகிழ்ச்சி, கோபம், துயரம் உள்ளிட்ட வேறுபட்ட உணர்ச்சிகளை இவ்விசைக்கருவி மூலம் வெளிப்படுத்தலாம். குறிப்பாக, மகிழ்ச்சிகரமான நாட்டுப்புற இசைப் படைப்புகளை இயக்குவதற்கு இவ்விசைக்கருவி தகுந்தது. முன்பு, இவ்விசைக்கருவியை இயக்குப்பவர்களில் பெரும்பாலோர் ஆண்களாகவே இருந்தனர் ஆனால், இவ்விசைக்கருவி, கொரிய இன மக்களின் பாரம்பரிய இசைக்கருவிகளில் ஒன்றாக மாறியுள்ளதால், பெண்களும் அதிகம் இசைக்கின்றனர்.
# சியாயேசியம்

## கூட்டிசை

சியாயேசின் முக்கியமாக கூட்டிசைப் பாடல்களைப் பாடுவதற்குப் பயன்படுத்தப்படுகிறாது. பாரம்பரியமிக்க தேசிய இன இசைக் குழுவில் இதனைப் பயன்படுவதுண்டு. இவ்விசைக்கருவியை மீட்டும் போது, தேசிய இன ஆடை அணிந்த பத்துக்கும் அதிகமான கொரிய இன மகளிர் மேடையில் ஒரு வரிசையாக இருந்து, சியாயேசினின் பின் பகுதியைத் தரையில் வைத்து, அதன் முற்பகுதியை தமது கால் முழங்காலில் சாய்த்து வைத்து, இடது கையால் தந்தியை வருடி, வலது கையால் இசை அளவை நிர்ணயித்து, இசை இயக்குவதோடு, பாடலும் பாடுவர். அப்போது, இசைக்கருவியின் இனிமையான ஒலியும் பாடலொலியும் இணைந்து ரசிகர்களை மகிழ்விக்கும்.
# சியாயேசியம்

## மேற்கோள்

- http://tamil.cri.cn/chinaabc/chapter23/chapter230104.htm
# அயர்லாந்தின் உருளைக்கிழங்குப் பஞ்சம்

**அயர்லாந்தின் உருளைக்கிழங்குப் பஞ்சம்** (*Irish Potato Famine*) அல்லது **பெரும் பஞ்சம்** (*Great Famine*) என்பது 1845-1852 கால கட்டத்தில் அயர்லாந்து நாட்டில் பெரும் திரளான மக்கள் பட்டினியாலும் நோயாலும் மடிந்ததையும் வாழ்வுதேடி வெளிநாடுகளுக்குப் பெயர்ந்து சென்றதையும் குறிக்கும்.
# அயர்லாந்தின் உருளைக்கிழங்குப் பஞ்சம்

## பெயர்

அயர்லாந்துக்கு வெளியே *அயர்லாந்து உருளைக்கிழங்குப் பஞ்சம்* என்னும் பெயரால் அழைக்கப்படுகின்ற இந்த நிகழ்வு அயரிய மொழியில் (*Irish language*) ***an Gorta Mór*** ( என்று அழைக்கப்படுகிறது. அதற்கு *பெரும் பஞ்சம்* (*the Great Hunger*) என்பது பொருள். இதைக் *கெட்ட காலம்* (*the bad times*) என்றும் (அயரிய மொழியில் ***an Drochshaol*** என்றும் அழைப்பர்.
# அயர்லாந்தின் உருளைக்கிழங்குப் பஞ்சம்

## காரணங்கள்

அயர்லாந்தில் பெரும் பஞ்சம் ஏற்பட பல காரணங்கள் இருந்தன. நேரடிக் காரணமாக அமைந்தது உருளைக்கிழங்குச் சாகுபடியைத் தாக்கிய ஒருவகை நோய் ஆகும். "உருளைக்கிழங்கு நோய்" (*potato blight*) என்ற அந்த தாக்குதல் 1840களில் ஐரோப்பாவின் பல பகுதிகளில் அழிவை ஏற்படுத்தியது உண்மை. என்றாலும், அயரிய மக்கள் தொகையில் மூன்றில் ஒரு பகுதியினர் உருளைக்கிழங்கை நம்பியே பிழைத்தனர்.  
மேலும், அயர்லாந்தில் அப்போது நிலவிய அரசியல் சூழ்நிலையும், அரசு நடவடிக்கை எடுக்கத் தவறியதும், சமூக, பொருளாதாரக் கூறுகளும் அயரிய பஞ்சத்தின் கொடுமையை இன்னும் கடுமை ஆக்கின. அயர்லாந்தின் பெரும் பஞ்சம் இவ்வளவு பெரிய சேதத்தை ஏற்படுத்தியதற்கு அரசியல், சமூக, பொருளாதாரக் கூறுகளைக் கட்டுப்படுத்திய ஆட்சியாளர்கள் எந்த அளவுக்குப் பொறுப்பு ஏற்கவேண்டும் என்பது பற்றிய விவாதம் இன்றும் தொடர்கிறது.
# அயர்லாந்தின் உருளைக்கிழங்குப் பஞ்சம்

## பெரும் பஞ்சம் கடினமானதற்கு முக்கிய காரணங்கள்

### இங்கிலாந்து நிலக்கிழார் ஆதிக்கம்

1541ஆம் ஆண்டிலிருந்து அயர்லாந்து நாடு முற்றிலுமாகப் பிரித்தானிய கட்டுபாட்டுக்கு உட்படலாயிற்று. இங்கிலாந்தின் நிலக்கிழார்கள் அயர்லாந்தின் நிலத்தில் பெரும்பண்ணைகளுக்கு உரிமையாளர் ஆனார்கள். அயர்லாந்தின் குடியானவர்கள் அப்பண்ணை நிலங்களில் குத்தகைத் தொழிலாளிகளாக வேலை செய்தார்கள். அவர்கள் சோளம், உருளைக்கிழங்கு ஆகியவற்றைப் பயிர்செய்ததோடு, ஓரளவுக்கு கால்நடைகளையும் வளர்த்தார்கள். நிலக்கிழார்களுக்குக் கொடுக்கவேண்டிய குத்தகைத் தொகையாக தானியங்களும் கால்நடைகளும் இங்கிலாந்துக்கு அனுப்பப்பட்ட பிறகு, அயரிய குடியானவர்களுக்கு எஞ்சியதெல்லாம் உருளைக்கிழங்கு மட்டுமே. அதைச் சிறிதளவு நிலத்திலும் பயிரமுடியும் என்பதாலும், அப்பயிர் எளிதாகவும் விரைவாகவும் பலனளிக்கும் என்பதாலும், உருளைக்கிழங்கே அயர்லாந்தில் சாமானியர்களின் அன்றாட உணவாக மாறிற்று.
# அயர்லாந்தின் உருளைக்கிழங்குப் பஞ்சம்

## பெரும் பஞ்சம் கடினமானதற்கு முக்கிய காரணங்கள்

### கத்தோலிக்கருக்கு எதிரான சட்டம்

அயர்லாந்து மக்களுள் மிகப் பெரும்பான்மையோர் கத்தோலிக்க சமயத்தைக் கடைப்பிடித்தனர். 17ஆம் நூற்றாண்டில் இங்கிலாந்து புராட்டஸ்தாந்து சபையைத் தழுவியதும், அயர்லாந்து கத்தோலிக்கரின் உரிமைகள் பறிக்கப்பட்டன. அவர்கள் நிலத்தை உடைமையாகக் கொண்டிருக்க தடை விதிக்கப்பட்டது. நிலத்தை வாங்கினாலோ குத்தகைக்குக் கொடுத்தாலோ தண்டனை வழங்கப்பட்டது.  
இங்கிலாந்தையும் இசுக்காந்துலாந்தையும் சார்ந்த புராட்டஸ்தாந்து சமயத்தவர்களுக்கு அயர்லாந்தின் விளைச்சல் நிலங்கள் பங்கிட்டுக் கொடுக்கப்பட்டன. இவ்வாறு வெளிநாட்டு நிலக்கிழார்கள்களின் கீழ் குத்தகை விவசாயிகளாக அயர்லாந்தது நாட்டவர் மாறினர்.  
அயரிய கத்தோலிக்கருக்கு வாக்குரிமை மறுக்கப்பட்டது. அவர்களுக்கு அரசு வேலைகள் கொடுக்கப்படவில்லை. நகரப் பகுதிகளில் அவர்கள் குடியேற உரிமை மறுக்கப்பட்டது. நகரங்களிலிருந்து 5 மைலுக்கு அப்பால்தான் அவர்கள் வீடுவைக்க முடிந்தது. அவர்கள் கல்வி பெற உரிமை கிடையாது. இவ்வாறு பலவகைகளில் கொடுமைப்படுத்தப்பட்ட அயரிய மக்களுக்கு ஓரளவு நிவாரணம் கிடைத்தது "அயரிய விடுதலைச் சட்டம்" (*Emancipation Act*) வழியாகத்தான் (1778).
# அயர்லாந்தின் உருளைக்கிழங்குப் பஞ்சம்

## பெரும் பஞ்சம் கடினமானதற்கு முக்கிய காரணங்கள்

### குத்தகை முறையின் கொடுமை

அயரிய கத்தோலிக்கரும் நிலத்தை உடைமையாகக் கொள்ளலாம் என்று சட்டம் இயற்றப்பட்ட போதிலும், ஏழ்மையில் வாடிய அவர்களால் நிலத்தை விலைகொடுத்து வாங்க இயலவில்லை.  
அயரிய மக்களில் 72% பேர் நிலத்தைப் பயிரிடுவதில் ஈடுபட்டிருந்தனர். எனவே குத்தகைக்கு எடுத்து பயிரிடுவதற்குப் போதுமான நிலமும் கிடைக்கவில்லை. குறைந்தது 8 ஏக்கர் நிலமாவது பயிரிட இருந்தால்தான் ஒரு குடும்பம் அதைக்கொண்டு வாழமுடியும் என்ற நிலையில், 65% குத்தகை நிலங்கள் ஒவ்வொன்றும் 5 ஏக்கருக்குக் குறைவாகவே இருந்தன.  
பயிர்த்தொழிலை விடுத்து வேறு வேலை வாய்ப்புகள் அயரிய கத்தோலிக்கர்களுக்கு அளிக்கப்படவில்லை. வட அயர்லாந்தின் அல்ஸ்டர் பகுதியைத் தவிர வேறு ஓரிடத்திலும் தொழிற்சாலைகள் நிறுவப்படவுமில்லை. பிரித்தானிய அரசு கடைப்பிடித்த ஒருதலைச் சார்பான கொள்கைகளாலும் வரிவிதிப்புகளாலும் அயர்லாந்தில் தொழில்வளர்ச்சி தடைபட்டது என்று அதிகாரபூர்வமான ஒரு குழு அறிக்கை கூறியது. நிலச் சீர்திருத்தம், குத்தகைக் குடியானவர்களின் உரிமைப் பாதுகாப்பு, பொதுப்பணி செயல்பாடு, தொடருந்துப் பாதைகளை நிறுவுதல் போன்றவை செயல்படுத்தப்பட வேண்டும் என்றும் அந்த அறிக்கை கூறியதை பிரித்தானிய அரசு கண்டுகொள்ளவில்லை.
# அயர்லாந்தின் உருளைக்கிழங்குப் பஞ்சம்

## பெரும் பஞ்சம் கடினமானதற்கு முக்கிய காரணங்கள்

### அரசியல் காரணங்கள்

| ஆண்டு | உருளைக்கிழங்கு சாகுபடி (கணிப்பு)
(ஆயிரம் டன் கணக்கில்) |  |
| --- | --- | --- |
| 1844 | 14,862 |  |
| 1845 | 10,063 |  |
| 1846 | 2,999 |  |
| 1847 | 2,046 |  |
| 1848 | 3,077<sup>[1]</sup> |  |
| 1849 | 4,024 |  |
| 1855 | 6,287 |  |
| 1856 | 4,419 |  |
| 1859 | 4,321 | } |
<sup>[1]</sup> 1848ஆம் ஆண்டிற்கான கணிப்பு, முழுமையற்ற புள்ளிவிவரங்களின் அடிப்படையில் அமைந்தது.  
<>
**'''1841-51 காலத்தில் அயர்லாந்து பிரதேசங்களில் மக்கள் தொகை வீழ்ச்சி - விழுக்காடு - (%)'''**  
| லைன்ஸ்டர் | மூன்ஸ்டர் | அல்ஸ்டர் | கோனாட் | அயர்லாந்து |
| --- | --- | --- | --- | --- |
| 15.3 | 22.5 | 15.7 | 28.8 | 20 |
| Table from **Joe Lee, *The Modernisation of Irish Society* **(Gill History of Ireland Series No.10) p.&nbsp;2 | } |  |  |  |
</>
# அயர்லாந்தின் உருளைக்கிழங்குப் பஞ்சம்

## இழப்புகள்

அயர்லாந்தின் பெரும் பஞ்சத்தின்போது ஏறத்தாழ ஒரு மில்லியன் மக்கள் பட்டினியாலும் நோயாலும் இறந்தார்கள். பட்டினிக்குத் தப்புவதற்காகவும், வாழ்வு தேடியும் மற்றும் ஒரு மில்லியன் அயரிய மக்கள் தம் நாட்டை விட்டு வேறு நாடுகளுக்கு, குறிப்பாக அமெரிக்காவுக்குக் குடிபெயர்ந்தனர்.இதனால் அயர்லாந்து நாட்டின் மக்கள் தொகை 20-25% வீழ்ச்சியடைந்தது.
# அயர்லாந்தின் உருளைக்கிழங்குப் பஞ்சம்

## தாக்கம்

அயர்லாந்தின் வரலாற்றில் பெரும் பஞ்சம் ஒரு முக்கிய திருப்புமுனையாகக் கருதப்படுகிறது. அப்பஞ்சத்தின் விளைவாக, அயர்லாந்தின் மக்கள் தொகையில் பெரும் மாற்றம் ஏற்பட்டது. அந்நாட்டின் அரசியலில் அடிப்படையான திருப்பம் நிகழ்ந்தது. அயரிய கலாச்சாரத்திலும் ஆழ்ந்த தாக்கம் உண்டாயிற்று.  
"பஞ்சத்திற்கு முந்திய காலம்", "பஞ்சத்திற்குப் பிந்திய காலம்" என்று அயரிய வரலாற்றைப் பிரித்துப் பார்க்கும் அளவுக்கு அந்த நிகழ்ச்சி அயரிய மக்களின் நினைவில் பதிந்துபோயிற்று.  
பஞ்சத்தைத் தொடர்ந்து அயர்லாந்தில் தங்கியவர்களும் சரி, பிழைப்புக்காக வெளிநாடு பெயர்ந்தவர்களும் சரி, அயர்லாந்தின் பெரும் பஞ்சத்தைத் தங்கள் வரலாற்றின் முக்கியதொரு கட்டமாகக் கருதுகின்றார்கள்.  
பெரும் பஞ்சம் ஏற்பட்ட காலத்தில் அயர்லாந்து நாடு "பிரித்தானிய மற்றும் அயரிய ஐக்கிய இராச்சியம்" (*United Kingdom of Great Britain and Ireland*) என்ற அரசியல் அமைப்பின் பகுதியாக இருந்தது. எனவே, அயரிய பெரும் பஞ்சம் அயரிய மக்களிடையே தேசிய உணர்வைத் தூண்டி எழுப்பி, அவர்கள் பிரித்தானிய ஆட்சியை எதிர்த்துக் குரல்கொடுக்க உந்துதல் அளித்தது.
# பால்குறி நிறப்புரி

**பால்குறி நிறப்புரி** அல்லது **இலிங்க நிறமூர்த்தம்** (*Allosome* or sex chromosome) எனப்படுவது தன்நிறப்புரியில் இருந்து வேறுபட்ட நிறப்புரியாகும். மனிதரை எடுத்துக் கொண்டால், 22 சோடி தன்நிறப்புரிகளும், ஆண், பெண் வேறுபாட்டைத் தீர்மானிக்கும் ஒரு சோடி பால்குறி நிறப்புரிகளும் காணப்படுகின்றன. பால்குறி நிறப்புரிகளை X, Y என்ற ஆங்கில எழுத்துக்கள் மூலம் குறிப்பிடுவர். பெண்களில் இரு X நிறப்புரிகளும் (அதாவது XX), ஆண்களில் ஒரு X உம் ஒரு Y உம் சேர்ந்து XY என்ற நிறப்புரி சோடியும் காணப்படுகின்றன.  
| மனிதரில் உள்ள நிறப்புரிகள் |  |
| --- | --- |
| பெண் | ஆண் |
| ஆணிலும், பெண்ணிலும் ஒவ்வொரு தன்நிறப்புரியிலும் இரு பிரதிகள் இருக்கும். அவை 1-22 நிறப்புரிகளாகக் குறிக்கப்பட்டுள்ளன. 23 ஆவது நிறப்புரி பால்குறி நிறப்புரியாக இருப்பதுடன் ஆணிலும், பெண்ணிலும் வெவ்வேறாக இருக்கும். பெண்ணில் இரு பிரதிகளைக் கொண்ட X நிறப்புரியும், ஆணில் தனியான ஒரு X நிறப்புரியும், தனியான ஒரு Y நிறப்புரியும் காணப்படும். | } |  
அசாதாரண நிலைகளில் XYY, XXY, XXX, XXXX, XXXXX, XXYY போன்ற பல இணைவுகள் காணப்படும். இவை மரபியல் சீர்குலைவுகளாகக் கண்டறியப்படுகின்றன.
# வேற்றுமை நெறி (விளக்கம்)

தமிழில் வேற்றுமையை நெறிப்படுத்தி எண்ணின் பெயரால் வழங்குகிறோம். அந்த நெறியின் பாங்கு ஓர் ஒழுங்கு முறைப்படி அமைந்துள்ளது.  
தொல்காப்பியர் வேற்றுமையை வேற்றுமை-உருபின் பெயராலும் குறிப்பிடுகிறார்.  
மொழியும்போது வினை எழுமிடம் (வினை தோன்றுமிடம்) (வினையாற்றும் பொருள்) எழுவாய்  
பொருளை (எழுவாயை) வேறு இடத்துக்கு மாற்றுவது வேற்றுமை.  
- பெயர்ச்சொல் இடம் மாறுவதை வேற்றுமை என்கிறோம். வேற்றுமையை உணர்த்த ‘வேற்றுமை உருபுகள்’ பயன்படுத்தப்படுகின்றன. இந்த உருபுகள் பெயர்ச்சொல்லின் இறுதியில் பொருந்தி வரும். இது ‘பின்னொட்டு’. (ஆங்கிலத்தில் வேற்றுமை உருபு முன்னொட்டாகவும் at the door பின்னொட்டாகவும் Ram’s father உள்ளொட்டாகவும் his pen தொகையாகவும் call him வரும். தமிழில் முன்னொட்டாவோ, உள்ளொட்டாகவோ வருவதில்லை.)
# வேற்றுமை நெறி (விளக்கம்)

## வேற்றுமையின் ஒழுங்குநெறி

| 1. எழுவாய் | 2. செயப்படுபொருள் | 3. துணைக்கருவி | 4. பொருந்த ஏற்கும் பொருள் |  |
| --- | --- | --- | --- | --- |
| 5. போரிட்டு நீக்கும் பொருள் (பொரூஉ) | 6. கிழமையாகிய உடைமை | 7. இருப்பிடம் | 8. பொருளை அழைக்கும் விளிப்பொருள் | } |
# வேற்றுமை நெறி (விளக்கம்)

## வேற்றுமையின் ஒழுங்குநெறி

### விளக்கம்

1. செய்தான் என்னும்போது செய்தவன் ஒருவன் தோன்றா எழுவாயாக இருக்கிறான். **கண்** பார்க்கும் என்னும்போது கண் எழுவாய். இங்கே கண் செயல்படும் முதலிடத்தில் இருக்கிறது. எனவே முதல் வேற்றுமை
1. **கண்ணைப்** பார் என்னும்போது கண் செயப்படுபொருள். பார்ப்பவன் ஒருவன் இருக்கிறான். இங்கே கண் அடுத்த நிலைக்குத் தள்ளப்பட்டுள்ளது. எனவே இரண்டாம் வேற்றுமை
1. **கண்ணொடு** வாயும் பூத்தது என்னும்போது கண்ணின் செயலுக்கு மற்றொன்று துணை வருகிறது. (இது முதல் வேற்றுமைக் கூறு) – **கண்ணால்** பேசினாள் என்னும்போது கண் கருவியாகிவிட்டது. (இது இரண்டாம் வேற்றுமைக் கூறு). எழுவாய் துணையாவதும் கருவியாவதும் அதன் மூன்றாம் நிலை. எனவே இது மூன்றாம் வேற்றுமை.
1. **கண்ணுக்கு** மை இடு என்னும்போது கண் ஒன்றைப் பொருந்தப் பெற்றுக்கொள்ளும் அடுத்த நிலைக்குத் தள்ளப்பட்டுள்ளது. எனவே இது நான்காம் வேற்றுமை
1. **கண்ணிற் சிறந்த** உறுப்பில்லை என்னும்போது கண்ணைக் காட்டிலும் சிறந்த உறுப்பு இல்லை எனக் கண்ணோடு போராட்டம் நிகழ்கிறது. ஏற்றுக்கொளவது நான்காம் வேற்றுமை. போரிடுவது ஐந்தாம் வேற்றுமை.
1. **கண்ணின் (கண்ணது) கருமை** என்னும்போது 'கருமை' என்பது கண் பெற்றிருக்கும் உடைமை ஆகிவிடுகிறது. இப்படி எழுவாயின் கிழமையை (உடைமையை) கூறுவது ஆறாம் வேற்றுமை.
1. **கண்ணில் (கண்ணின்மேல்)** பீளை என்னும்போது கண் இருப்பிடமாயிற்று. பீளை எழுவாயின் இருப்பாயிற்று. இது ஏழாம் வேற்றுமை.
1. **கண்ணே!** உறங்கு என்னும்போது கண் அழைக்கப்படுகிறது. இது விளி. விளி எட்டாம் வேற்றுமை.
# வேற்றுமை நெறி (விளக்கம்)

## எழுவாய் வேற்றுமை

### தொல்காப்பியர் விளக்கம்

எப்படியெல்லாம் பயனிலை ஏற்கும் என்பதற்குத் தொல்காப்பியர் தந்துள்ள விளக்கம்
- காலம் காட்டாத சொல் 'பெயர்' எனப்படும்.
| பெயர் | பெயர்த்தொகை | பயனிலை ஏற்றல் |  |
| --- | --- | --- | --- |
| ஆ உண்டு | யானக்கோடு உண்டு | பொருண்மை சுட்டல் |  |
| ஆ செல்க | யானைக்கோடு செல்க | வியங்கொள வருருதல் |  |
| ஆ கிடந்தது | யானைக்கோடு கிடந்தது | வினைநிலை உடைத்தல் |  |
| ஆ எது | யானைக்கோடு எது | வினாவிற்கு ஏற்றல் |  |
| ஆ அரிது | யானைக்கோடு அரிது | பண்பு கொள வருதல் |  |
| ஆ பல | யானைக்கோடு பல | பெயர் கொள வருதல் | } |
# வேற்றுமை நெறி (விளக்கம்)

## இரண்டாம் வேற்றுமை

### தொல்காப்பியர் விளக்கம்

வினையானது இரண்டாம் வேற்றுமைக்கு இரு வகையில் அமையும்
1. மரத்தைக் குறைத்தான்
1. குழலை உடையன்
இவை ஏற்கும் பொருள்கள்
# வேற்றுமை நெறி (விளக்கம்)

## மூன்றாம் வேற்றுமை

### தொல்காப்பியர் விளக்கம்

மூன்றாம் வேற்றுமை உருபைக் கையாளும் மரபு
மூன்றாம் வேற்றுமை உருபினை ஏற்ற பெயர் எத்தகைய பொருள்களை வினையாகக் கொள்ளும் எனத் தொல்காப்பியர் எண்ணிப்பார்க்கிறார்.
# வேற்றுமை நெறி (விளக்கம்)

## நான்காம் வேற்றுமை

### தொல்காப்பியர் விளக்கம்

நான்காம் வேற்றுமை உருபு ‘கு’ இன்னின்ன பொருளை இணைத்துக்கொள்ளும் எனத் தொல்காப்பியர் தொகுத்துக் காண முனைந்துள்ளார். சாத்தற்குச்சோறு என்பது போல் எப்பொருளும் கொள்ளும் எனக் கூறிவிட்டுப் பட்டியலிடுகிறார்.
| கரும்பிற்கு வேலி | அதற்கு வினையுடைமை |  |
| --- | --- | --- |
| சாத்தற்கு மகள் உடம்பட்டார் சான்றோர் | அதற்கு உடம்படுதல் |  |
| சாத்தற்குப் படுபொருள் (நினைவெல்லாம்) கொற்றன் | அதற்குப் படுபொருள் |  |
| தாலிக்குப் பொன் | அதுவாகு கிளவி |  |
| கைக்கு யாப்புடையது கடகம் (தோள்வளை) | அதற்கு யாப்புடைமை |  |
| கூலிக்கும் குற்றேவல் செய்யும் | அதன்பொருட்டு ஆதல் |  |
| நாய்க்கு நட்புடையன் | நட்பு |  |
| மக்கட்குப் பகை பாம்பு | பகை |  |
| தாய்க்குக் காதலன் (அன்புடையன்) | காதல் |  |
| குடிமக்களுக்குச் சிறந்தார் கோமகன் | சிறப்பு | } |
பண்ணனுக்குத் தக்கது பண்ணிசைப்பாடல் என்பதனை உரையாசிரியர் 'பிற' என்பதற்கு எடுத்துக்காட்டாகத் தருகிறார்.
# வேற்றுமை நெறி (விளக்கம்)

## ஐந்தாம் வேற்றுமை

ஐந்தாம் வேற்றுமை உருபு ‘இன்’. இதற்குப் பொருள் ‘பொரூஉ’. பொரூஉ என்பது போரிட்டு விலக்குமிடம். பொருந்தாமல் நீங்குவதும் இதனுள் இணைந்ததே. தொல்காப்பியர் நீங்கலைப் ‘பற்றுவிடுதல்’ எனக் குறிப்பிடுகிறார்.  
உரையாசிரியரும், பிற்கால நன்னூலாரும் எல்லை, ஏது என்று மேலும் இரண்டு பொருள்களைக் கூட்டி நீங்கல், ஒப்பு, எல்லை, ஏது ஏன நான்கு பொருள்களைக் காட்டுகின்றனர்.  
தொல்காப்பியர் கூறும் 'தீர்தல்', ‘பற்றுவிடுதல்’ ஆகிய பொருள்களைப் பிற்காலத்தில் ‘நீங்கல்’ என்றனர். பிற்காத்தவர் சேர்த்துக்கொண்ட ‘எல்லை’ப் பொருளும், ‘ஏது’ப் பொருளும் ‘பற்றுவிடுதல்’ பொருளுக்குள் அடங்குதலை அவற்றிற்குத் தரப்படும் எடுத்துக்காட்டுகளால் நாம் உணரமுடியும்.
| பொரூஉ என்னும் ஒப்பு சீக்கம் | காக்கையிற் கரிது களம்பழம் (காக்கையைக் காட்டிலும்) |  |
| --- | --- | --- |
| பற்றுவிடுதல் என்னும் நீங்கல் | ஊரின் பற்றுவிட்டான் (ஊரிலிருந்து நீங்கினான்) |  |
| தீர்தல் | ஊரின் தீர்ந்தான் (ஊரிலிருந்து விலகினான்) |  |
| எல்லை | வேங்கடத்தின் தெற்கு தமிழ்நாடு (வேங்கடத்துக்குத் தெற்கில் எனில் இது நான்காம் வேற்றுமைமையும் ஆகும்) |  |
| ஏது (காரணம்) | முயற்சியிற் பிறத்தலின் ஒலி நிலையாது (முயற்சியிலிருந்து, முயற்சியால் எனின் இது மூன்றாம் வேற்றுமை ஆகும்) | } |
# வேற்றுமை நெறி (விளக்கம்)

## ஐந்தாம் வேற்றுமை

### ஒப்புமையோடு வேறுபடுதல்

- பால் போல் வெளிது பஞ்சு (உவமை)
- பாலின் வெளிது பஞ்சு (ஐந்தாம் வேற்றுமை)
- மலையின் வீழ் அருவி (ஐந்தாம் வேற்றுமை)
- அடங்கியான் தோற்றம் மலையினும் மாணப் பெரிது (ஐந்தாம் வேற்றுமை)
# வேற்றுமை நெறி (விளக்கம்)

## ஐந்தாம் வேற்றுமை

### தொல்காப்பியர்

பொரூஉப் பொருளுக்குத் தொல்காப்பியர் 26 பண்புகளைக் குறிப்பிடுகிறார். இவற்றை நன்னூலார் ‘ஒப்பு’ என்கிறார்.
# வேற்றுமை நெறி (விளக்கம்)

## ஆறாம் வேற்றுமை

ஆறாம் வேற்றுமை கிழமைப் பொருளில் வரும்.  
தொல்காப்பியர் இதனை அது-வேற்றுமை எனக் குறிப்பிடுகிறார்.  
‘அது’, ‘ஆது’ என்னும் உருபுகள் ஒருமைக்கும், ‘அ’ உருபு பன்மைக்கும் வரும் என நன்னூல் குறிப்பிடுகிறது.  
இக்காலத்தில் ‘உடைய’ என்னும் உருபும் வழக்குக்கு வந்துவிட்டது.
| அது | ஆது | அ | உடைய |  |
| --- | --- | --- | --- | --- |
| எனது கை | தான் நாட்டித் தனாது நிறுப்பு | என கைகள் | என்னுடைய வீடு | } |
இவை தற்கிழமை, பிறிதின் கிழமை என இரண்டாகப் பாகுபடுத்தப்பட்டுள்ளன. நன்னூல் 300
| தற்கிழமை | பிறிதின் கிழமை |  |
| --- | --- | --- |
| <poem>
சாத்தனது எருமை (பண்பு)
சாத்தனது வரவு (தொழில்)
சாத்தனது கை (உறுப்பு)
மரத்தது தொகுதி (ஒன்றன் கூட்டம்)
நெல்லினது பொறி (திரிபின் ஆக்கம்)
</poem> | <poem>
சாத்தனது பசு (பொருள்)
சாத்தனது வீடு (இடம்)
சாத்தனது நாள் (காலம்)
</poem> | } |
# வேற்றுமை நெறி (விளக்கம்)

## ஆறாம் வேற்றுமை

### தொல்காப்பியர்

தொல்காப்பியர் “ஒன்றினும் பிறிதினும் இதன் இது எனும் அன்ன கிளவிக் கிழமை” எனக் குறிப்பிடுவதை நன்னூல் தற்கிழமை, பிறிதின் கிழமை எனப் பாகுபடுத்திக் கொண்டுள்ளது.
# வேற்றுமை நெறி (விளக்கம்)

## ஏழாம் வேற்றுமை

ஏழாம் வேற்றுமை வேற்றுமையைத் தொல்காப்பியர் ‘கண்’-வேற்றுமை எனவும் குறிப்பிடுகிறார். இது வினைசெய் இடம், நிலம், காலம் ஆகிய குறிப்புகளில் தோன்றும் என்கிறார்.
ஆறு பொருள் மேலும் வரும் என்கிறது நன்னூல். இதனை மேலும் தற்கிழமை, பிறிதின் கிழமை எனப் பாகுபடுத்தி நன்னூல் காண்டிகை உரை எடுத்துக்காட்டுகளைத் தருகிறது.
# வேற்றுமை நெறி (விளக்கம்)

## ஏழாம் வேற்றுமை

### பெயர் மேல்

| பெயர் | தற்கிழமை | பிறிதின் கிழமை |  |
| --- | --- | --- | --- |
| பொருள் | மணியின்கண் ஒளி | மரத்தின்கண் காக்கை |  |
| இடம் | ஊரின்கண் வீடு | ஆகாயத்தின்கண் பறக்கும் பருந்து |  |
| காலம் | நாளின்கண் நாழிகை | வேனிலின்கண் பாதிரி |  |
| சினை | விரலின்கண் நகம் | கையின்கண் வளையல் |  |
| குணம் | கறுப்பின்கண் அழகு | இளமையின்கண் செல்வம் |  |
| தொழில் | ஆட்டத்தின்கண் அசைவு | ஆட்டத்தின்கண் பாட்டு | } |
# வேற்றுமை நெறி (விளக்கம்)

## எட்டாம் வேற்றுமை

:எட்டாம் வேற்றுமையைத் தொல்காப்பியர் ’விளிமரபு’ என்னும் தனி இயலில் விளக்குகிறார். காரணம் அவருக்கு முன் வேற்றுமையை ஏழு எனக் கொண்டிருந்தனர். இவர் எட்டு எனக் கொண்டதால் சிறப்பாக விளக்கவேண்டியதாயிற்று.
# வேற்றுமை நெறி (விளக்கம்)

## வடமொழியைத் தழுவியதா

தொல்காப்பியருக்கு முன் தமிழில் வேற்றுமை ஏழு என்றனர் தொல்காப்பியர் விளி வேற்றுமையையும் சேர்த்து எட்டு என வகைப்படுத்தினார்.
- பாணினியின் வடமொழி இலக்கணம் வேற்றுமையை எட்டாகப் பாகுபடுத்திக் காட்டுகிறது.
- பாணினியம் வேர்ச்சொற்களைத் 'தாது' எனப் பாகுபடுத்துகிறது. தொல்காப்பியத்தில் இந்தப் பாகுபாடு இல்லை. 13ஆம் நூற்றாண்டு நன்னூல் 'பகுதி' எனக் காட்டுகிறது.
- பாணினி பின்பற்றிய இலக்கண முன்னோடி 'ஐந்திரம்' நூலை அறிந்தவர் தொல்காப்பியர். பாணினி வியாகரணம் தொல்காப்பியருக்குத் தெரியாது. பின்னோன் பாணினியை முன்னோன் தொல்காப்பியர் பின்பற்றினார் என்பது சாலாது.
- தமிழ் வேற்றுமையின் நெறியமைதி மேலே காட்டப்பட்டுள்ளது. ஒருவேளை பாணினி தொல்காப்பியத்தைப் பின்பற்றியாருகலாம். வேற்றுமை 7 என்பதும், 8 என்பதும் தமிழ்நெறி.
# வேற்றுமை நெறி (விளக்கம்)

## இவற்றையும் காண்க

- வேற்றுமையுருபு
- வேற்றுமை (தமிழ் இலக்கணம்)
- தொல்காப்பியம் - வேற்றுமையியல் செய்திகள்
- தொல்காப்பியம் - வேற்றுமை மயங்கியல் செய்திகள்
- தொல்காப்பியம் - விளிமரபுச் செய்திகள்
# வேற்றுமை நெறி (விளக்கம்)

## வெளிப் பார்வை

- பொருளை வேறுபடுத்துவது வேற்றுமை
# சமூது

**சமூது** (*Thamūd*, அரபு: ) இனத்தவர் எனப்படுவோர் முகம்மது நபி அவர்களின் காலத்திற்கு மிக முன்னர் கிமு 1ம் நூற்றாண்டு காலப்பகுதியில் பண்டைய அராபியத் தீபகற்பத்தில் வாழ்ந்த மக்களாவர். தென் அரேபியாவில் இவர்கள் தோன்றியதாகக் கருதப்பட்டாலும், இவர்கள வடக்கே அத்லப் மலைப் பகுதிக்கு இடம் பெயர்ந்ததாகக் கருதப்படுகிறது. சமூது மக்கள் தண்டிக்கப்பட்டதாகவும், ஒலி அலை ஒன்று இவர்களை அழித்ததாகவும் திருக்குர்ஆன் கூறுகிறது.  
அத்லப் மலைப் பகுதியிலும், நடு அராபியாவின் பெரும் பகுதியிலும் சமூது மக்களைப் பற்றிய பல்வேறு பாறை எழுத்துகளும் ஓவியங்களும் கண்டுபிடிக்கப்பட்டுள்ளன.
# டைட்டன் (துணைக்கோள்)

**டைட்டன்** (அல்லது **சனி VI**) ஆனது சனியின் நிலவுகளின் மிகப்பெரியது ஆகும். அடர்த்தியான வளிமண்டலத்தை கொண்டுள்ளதாக அறியப்படும் ஒரேயொரு இயற்கைத் துணைக்கோள் இதுவாகும், மேலும் பூமியைத் தவிர மேற்பரப்பில் நிலையான நீர்ம பரப்புகள் உள்ளதற்கான ஆதாரங்கள் உள்ள ஒரே துணைக்கோள் டைட்டன் ஆகும். 2012 ஆம் ஆண்டு செப்டம்பர் மாதம் காசினி செயற்கைக்கோள் அனுப்பிய புகைப்படங்களிலிருந்து டைட்டனில் ஒரு நதி இருப்பது கண்டறியப்பட்டு குட்டி நைல்நதி எனப் பெயர் சூட்டப்பட்டுள்ளது.  
டைட்டன் சனியின் ஆறாவது துணைக்கோள் ஆகும். அடிக்கடி கோளைப் போல உள்ளதாக விவரிக்கப்படும் இது பூமியின் நிலவை விட 50% அதிக விட்டத்தையும், 80% அதிக நிறையையும் கொண்டது. இது சூரியக் குடும்பத்தில் வியாழனின் துணைக்கோள் கனிமீட்டிற்கு அடுத்த இரண்டாவது மிகப்பெரிய நிலவு ஆகும், மேலும் இது கொள்ளவைப் பொறுத்து மிகச்சிறிய கோளான புதனை விட பெரியது, எனினும் புதனின் நிறையில் பாதியளவே டைட்டன் கொண்டுள்ளது.
டைட்டன் ஆனது முதலில் அறியப்பட்ட சனியின் நிலவாகும். டச்சு வானியலாளர் கிறிஸ்டியான் ஹைஜென்சால் 1655 இல் டைட்டன் கண்டுபிடிக்கப்பட்டது. பூமியைத் தவிர மற்ற கோள்களின் நிலவுகளில் ஐந்தாவதாக கண்டுபிடிக்கப்பட்ட நிலவு இதுவாகும்.  
டைட்டன் முதன்மையாக நீர், பனிக்கட்டி, பாறை பொருட்களால் உருவாக்கப்பட்டது.2004 ஆம் ஆண்டு காசினி-ஹைஜென்ஸ் செயற்கைக்கோளின் ஆராய்ச்சிக்கு பின்பே அதன் அடர்த்தியான வளிமண்டலதிற்கு அடியில் துருவ பகுதிகளில் திரவ ஹைட்ரோகார்பன் ஏரிகள் இருப்பது கண்டறியப்பட்டது. மேலும் அதன் மேற்பரப்பு இளம் நிலவமைப்பை கொண்டதாகவும் சில மலைகள் மற்றும் விண்கல் பள்ளங்களுடன் அதிக அளவில் சமதளபரப்பை கொண்டது என அறியப்படுகிறது.மற்றும் இது அதி உறைநிலை எரிமலைகளையும் கொண்டிருக்கலாம் என கருதப்படுகிறது.
இந்த கோளானது அதிக அளவில் நைட்ரஜனை கொண்டுள்ளதால் இதன் மேற்பரப்பில் மீத்தேன் மற்றும் ஈதேன் மேகங்கள் மற்றும் நைட்ரஜன் நிறைந்த கரிம பனிப்புகை அதிக அளவில் காணப்படுகிறது.மேலும் இது காற்று மற்றும் மழை உட்பட பல மாறுபட்ட காலநிலைகளை கொண்டுள்ளது.எனவே இது பூமியை போல குன்றுகள், ஆறுகள், ஏரிகள், கடல்கள்(திரவ மீத்தேன் மற்றும் ஈத்தேன்), மற்றும் கழிமுக பூமி போன்ற மேற்பரப்பு அம்சங்களை கொண்டுள்ளது, மற்றும் பூமியில் இருப்பது போன்று பருவகால வானிலைகளையும் கொண்டுள்ளது. அதன் திரவங்கள் மற்றும் அடர்ந்த நைட்ரஜன் வளிமண்டலத்தில் மீத்தேன் சுழற்சி பூமியின் தண்ணீர் சுழற்சியை ஒத்து குறைந்த வெப்பநிலையில் நடைபெறலாம் என கருதப்படுகிறது.  
இதிலுள்ள இந்த அம்சங்கள் காரணமாக இது நைட்ரஜனை அடிப்படையாகக் கொண்ட உயிரினங்கள் இங்கு தோன்றி இருக்கலாம் அல்லது அதற்கான வாய்ப்பு இருக்கலாம் என கருதப்படுகிறது. எனவே இது சூரிய குடும்பத்தில் அதிகமாக கவனிக்கப்படும் நிலவுகளில் ஒன்றாக இது உள்ளது.
# டைட்டன் (துணைக்கோள்)

## கண்டுபிடிப்பு மற்றும் பெயரிடல்

டச்சு வானியலாளர் கிறிஸ்டியன் ஹைஜென்ஸ் மூலம் மார்ச் 25, 1655 அன்று டைட்டன் கண்டுபிடிக்கப்பட்டது.1610 இல் வியாழனின் நான்கு பெரிய சந்திரன்கள் பற்றிய கலிலியோவின் கண்டுபிடிப்பு மற்றும் தொலைநோக்கி தொழில்நுட்பம் ஆகியவற்றால் கவரப்பட்ட அவர் தனது சகோதரர் இளைய கான்ச்டன்டிஜின் ஹைஜென்ஸ் உதவியுடன் 1650 ல் தனது முதல் தொலைநோக்கியை உருவாக்கினார்.அதன் மூலம் இவர் டைட்டனை கண்டறிந்தார்.இது சனி கோளின் முதலாவது கண்டறியப்பட்ட கோளாகும்.இவர் முதலில் இதற்கு சனியின் நிலா என பொருள் படும் *சட்டர்னி லூனா* என்று பெயரிட்டார்.
அதன் பின்னர் சனியின் ஏழு செயற்கைக்கோள்கள் கண்டறியப்பட்ட பின் ஜான் ஹெர்ச்செல் (சனியின் வேறு இரு கோள்களை கண்டறிந்தவர்) 1847 ஆம் ஆண்டு வெளியிட்ட புத்தகத்தில் டைட்டன் என்ற பெயரை முதன் முதலாக பயன்படுத்தினார்.கிரேக்க புராணத்தின் படி இப்பெயரானது கையா மற்றும் யுரேனசு ஆகியோரின் குழந்தைகளான குரோனசு மற்றும் அவனது சகோதர,சகோதரிகளை குறிக்கும் இவர்கள் பழம்பெரும் பொற்கால ஆட்சி போது சக்திவாய்ந்த தெய்வங்களாக இருந்தனர் என குறிப்பிடப்படுகிறது.
# டைட்டன் (துணைக்கோள்)

## பண்புகள்

- டைட்டன் ஒரு முறை சனியை சுற்றிவர 15 நாட்கள் மற்றும் 22 மணி நேரம் எடுத்துகொள்கிறது.இது சனியை சுற்றிவரும் வாயு கோள்கள் மற்றும் பிற துணைக்கோள்களுக்கு பொதுவானதாகும்.எனவே இது சனியின் சனியின் ஒத்த அலை சுழற்சிக்கு கட்டுப்பட்டுள்ளது. அதன் சுற்றுப்பாதையின் வட்டவிலகல் 0.0288 ஆகவும் 0,348 டிகிரி சாய்ந்த சுற்றுப்பாதையை கொண்டுள்ளது.
- இதன் மேற்பரப்பு வெப்பநிலையானது 94 கெல்வின் (−179.2&nbsp;°C) என்ற மிகக்குறைந்த வெப்ப நிலையை கொண்டுள்ளது.இதனால் அதன் மேல்வளிமண்டலத்தில் 1 சதவீத பனிக்கட்டி காணப்படலாம் என கருதப்படுகிறது.அதிலுள்ள மீதேன் காரணமாக பசுமை இல்ல விளைவு மூலம் அதன் வெப்பநிலை உட்புறத்தில் சிறிதளவு அதிகமாக உள்ளது எனவும் அதன் தூசு மேகங்கள் காரணமாக அது அனைத்து வெப்பத்தையும் திருப்பி அனுப்பும் எனவே அது உட்புறத்தில் இன்னுமும் குளிராக இருக்கும் எனவும் மாறுபட்ட கருத்துகள் நிலவுகின்றன.
# வாழை இலை

செய்யப்பட்ட பிரசாதம்]]
**வாழை இலை** என்பது வாழை மரத்தின் இலையாகும். இது உணவு பரிமாறும் தட்டாகவும், அலங்காரப் பொருளாகவும், படையல் விரிப்பாகவும் மற்றும் சமையலிலும் பயன்படுகிறது. இந்து மற்றும் புத்த சமய பழக்கங்களில் அலங்காரப்பொருளாக பண்டிகைகளில் பயன்படுத்தப்படுகிறது. இந்தியா, இந்தோனேசியா போன்ற நாடுகளில் உணவு கொள்ளும் தட்டாக பயன்படுகிறது.
# வாழை இலை

## சமையல்

வாழை இலையின் நீர் உறியாதன்மையாலும், வசதியாகயிருப்பதாலும் தென்னிந்தியா, பிலிப்பீன்சு, கம்போடியா உணவு வகைகள் பெரும்பாலும் இவ்விலையிலேயே பரிமாறப்படுகிறது. தமிழ் நாடு, கேரளம், ஆந்திரப் பிரதேசம் மற்றும் கர்நாடகம் பகுதிகளில் முக்கிய விழாக்காலங்களில் வாழையிலையில் மட்டுமே உணவு பரிமாறப்படுகிறது.
உணவின் மணத்தை அதிகரிக்க வாழை இலை பயன்படுகிறது. பதார்த்தங்களுடன் வேகவைப்பதால் மெல்லிய சுவை கொடுக்கிறது. மேலும் உணவை மடித்துக் கட்டவும் பயன்படுகிறது. இலையில் உள்ள இயற்கை சாறு உணவை பாதுகாத்து சுவையையும் கூட்டுகிறது. தமிழ் நாட்டில் இவ்விலையைக் காயவைத்தும் பயன்படுத்துகின்றனர். வாழைச் சருகு என்ற பெயரில் காய்ந்த இலைகள் உணவுக்கிண்ணங்களாக பயன்படுகின்றன. வியட்நாம், இந்தோனேசியா, மலேசியா, சிங்கப்பூர் உணவு வகைகளிலும் வாழை இலை கொண்டு பொட்டலம் போடப்படுகிறது.  
புவேர்ட்டோ ரிக்கோ மற்றும் டொமினிக்கன் குடியரசு நாடுகளில், வாழை இலையும் தோல் தாளும் பேஸ்ட்லஸ்களை (pasteles) உறையிடப் பயன்படுகின்றன. பச்சை வாழைப் பழமும், இறைச்சியும், வாழை இலையுடன் சேர்த்து வேகவைக்கப்பட்டு உணவின் சுவை கூட்டப்படுகிறது.  
மெக்சிகோ மற்றும் வஃகாக்காவின் தமாள் மற்றும் ஆட்டுக் கறி அல்லது பார்பகோ தாக்கோ போன்ற உணவுவகைகள் வாழை இலையுடன் வேகவைக்கப்படுகிறது. ஹவாய் நாட்டினரும் வாழை இலையுடன் சமையல் செய்கின்றனர்.
# வாழை இலை

## இதையும் காண்க

- தையலிலை
# அவகாசியிலிக் கொள்கை

**வாரிசு இழப்புக் கொள்கை** (*Doctrine of Lapse*) என்பது இந்தியாவிலிருந்த பிரித்தானியக் கிழக்கிந்திய நிறுவனத்தில் 1848இலிருந்து 1856 வரை ஆளுநராக இருந்த டல்ஹளசி பிரபுவால் அறிமுகப்படுத்தப்பட்ட ஒன்றிணைப்புக் கொள்கையாகும்.  
வாரிசு இழப்புக் கொள்கையின்படி, பிரித்தானியக் கிழக்கிந்திய நிறுவனத்தின் நேரடிச் செல்வாக்குக்குட்பட்ட மன்னரானவர் ஆட்சி புரிவதற்குத் தகுதியற்றவராகவோ அல்லது நேரடி வாரிசு இன்றி இறந்து போனாலோ அம்மன்னராட்சி, பிரித்தானியக் கிழக்கிந்திய நிறுவனத்தின் ஆட்சியில் இணைக்கப்படும்.
# அவகாசியிலிக் கொள்கை

## ஒன்றிணைப்பு

பிரித்தானியக் கிழக்கிந்திய நிறுவனம் வாரிசு இழப்புக் கொள்கை எனும் அவகாசியிலிக் கொள்கையின் படி, சதாரா (1848), செய்ப்பூர் (1849), சம்பல்பூர் (1849), நாக்பூர் (1854), சான்சி (1854), தஞ்சாவூர் மன்னராட்சி (1855), உதயப்பூர் ஆகிய மன்னராட்சிப் பகுதிகளை சொந்தமாக்கிக் கொண்டது. அயோத்தி இராச்சியம் மட்டும் மோசமான ஆட்சி முறை என காரணம் காட்டி 1858ல் பிரித்தனிய இந்திய அரசுடன் இணைக்கப்பட்டது.